Thomas Salumets

Thomas Salumets (sündinud 1956) on eesti päritolu Kanada kirjandusteadlane.

Elukäik ja haridus
Salumets sündis Saksamaal, Emajõe lahingus osalenud ja raskelt haavata saanud rindemehe perekonnas.

Gümnaasiumi lõpetas ta Heidelbergis, germanistika bakalaureuseõppe summa cum laude Toronto Ülikoolis Kanadas (1976–1980).

Magistri- ja doktorikraadi sai ta Princetoni Ülikoolis USAs, kus kaitses 1985 doktoriväitekirja "Zur Interpretation und Edition der Werke F. M. Klingers".

Töökäik
Alustanud õppejõutööd Lääne-Ontario ja Toronto ülikoolides, töötab ta 1987. aastast Briti Columbia Ülikoolis Vancouveris. Ta on juhatanud sealset võrdleva kirjandusteaduse õppetooli ja germanistikaosakonda, aastail 2006–2011 oli ta Kesk-, Ida- ja Põhja-Euroopa osakonna juhataja. 

Ta on olnud organisatsiooni Association for the Advancement of Baltic Studies (AABS) president (2002–2006) ja ajakirja Journal of Baltic Studies peatoimetaja (1998–2001).

Salumets on Eesti Võrdleva Kirjandusteaduse Assotsiatsiooni liige ning mitme raamatusarja ja ajakirja toimetuskolleegiumi liige.

Teoseid
 "Unforced Flourishing: Understanding Jaan Kaplinski" (McGill-Queen's University Press, 2014), eesti keeles "Kujuneda sunnita: mõtestades Jaan Kaplinskit" (Varrak, 2016).
 "Mõju mõnu" (Tartu Ülikooli Kirjastus, 2014; sari "Studia litteraria Estonica", 14).

Tunnustus
 2015 Tartu Ülikooli audoktor

Viited

Välislingid
 Thomas Salumetsa koduleht Briti Columbia Ülikooli saidil

Kanada teadlased
Kirjandusteadlased
Eestlased Kanadas
Tartu ülikooli audoktorid
Sündinud 1956